open-index/open-wikipedia-markdown huggingface dataset:
Mathis Mathisen

**Mathis Mathisen** (født 1937) er en norsk forfatter.

Mathis Mathisen er utdannet lærer. Han har i flere bøker beskrevet folk i fremmede kulturer. Ellers er han særlig kjent for barne- og ungdomsbøker. Han har også i flere år arbeidet med barneprogram i radio og fjernsyn, blant annet med manus til TV-serier og ikke minst opplesningsserier i Barnetimen for de minste, deriblant fortellinga om *Basse og Sofie*. I 1988 fikk Mathis Mathiesen Norsk litteraturkritikerlags barnebokpris for ungdomsboka *Ismael*.

Mathis Mathiesen har i mange år bodd i Melsomvik i Vestfold. I 1986 ble han tildelt Vestfold fylkeskommunes kunstnerpris. I 2013 ble Mathis Mathisen tildelt Vestfolds litteraturpris.

## Bibliografi
### For voksne
* 1965: *De blanke knappene* – roman (Overført til TV av Fjernsynsteatret i 1967)
* 1967: *Lydia i haven* – roman om livet i en småby
* 1977: *Ærefrykt for livet* – dramatikk (opprinnelig vist i Fjernsynsteatret i 1969)
* 1983: *Et tre med rota opp* – roman
* 1996: *Reise* – dikt
* 1997: *[[Erik Ortvad]]* – med redaktør i kunstbok
* 1998: *Skatten i Furuberget* – skrifter, redaktør
* 2014:  *Dikt i øst og vest* - dikt
* 2014:  *Brev til en bosnisk venn* - brev
* 2015:  *Litt av mitt liv* - selvbiografi
* 2016:  *Elephanticum Sporadis - tyve fortellinger*

### For barn og unge
* 1976: *Lars som ikke kan gå* – barnebok
* 1977: *Basse og Sofie* – barnebok
* 1978: *Malla* – barn/ungdom
* 1980: *Ulrikke og pappa* – barnebok
* 1981: *Hvor skal du, Ulrikke?* – barnebok
* 1981: *Sally Vally* – billedbok illustrert av Harald Nordberg
* 1982: *[[For Tors skyld]]* – ungdomsbok, også filmatisert
* 1984: *Sevdalina* – barnebok
* 1985: *Paradisøya* – barnebok
* 1985: *Prem, en indisk gutt.* – barnebok
* 1987: *Lille E i Kina* – barnebok
* 1988: *Ismael* – ungdomsbok
* 1990: *Rødrev på Mattisplassen* – barnebok
* 1991: *Elskede Johnny* – barnebok
* 1992: *Spøkelsesbyen, Civita Morte* – barnebok med Gino Valente
* 1992: *Tom er en pyse* – barnebok
* 1993: *Sandor, en roman fra Bosnia* – ungdomsbok
* 1995: *Jeg er her. Sanger, regler og andre vers* – dikt for barn

## Manus
Årstallet angir premiereåret til den ferdige produksjonen.

* 1986: *[[Ulrikke (TV-serie)|Ulrikke]]* – TV-serie for barn i fire episoder, regissert av Ann-Cathrin Ramberg og vist på NRK i 1986
*1982: *[[For Tors skyld]]* – spillefilm regissert av Knut Andersen
*1967: *[[De blanke knappene (TV-film fra 1967)|De blanke knappene]]* – fjernsynsfilm regissert av Lars Löfgren

## Referanser


## Kilder
*Presentasjon av Mathis Mathisen i Forfatterkatalogen på Forfattersentrums nettsider

## Eksterne lenker
*
Bill Russell

**William Fenton «Bill»  Russell** (født 12. februar 1934, død 31. juli 2022) var en amerikansk basketballspiller.

Russell spilte hele karrieren med Boston Celtics, og var en av de mest sentrale spillere i Celtics' utrolige dominans i NBA i 60-årene. Russell var en 206&nbsp;cm høy center, og var mest kjent for hans utrolige defensive kvaliteter. Han regnes som en pioner innerfor blokkeringer. Han regnes i dag som en av de beste basketballspillerne noensinne.

## Meritter
* Gull i Sommer-OL 1956
* 11 NBA-mesterskap: 1957, 1959, 1960, 1961, 1962, 1963, 1964, 1965, 1966, 1968, 1969, alle med Boston Celtics; de to siste som spillende trener.
* Mest verdifulle spiller i NBA 5 ganger: 1958, 1961, 1962, 1963, 1965

## Referanser


## Eksterne lenker
* 
* 
* 
*  Om Bill Russell på NBA.com
Skaland

**Skaland** (postnr. 9385) er en bygd i Senja kommune i Troms. Bygda ligger ved Bergsfjorden og har om lag 200 innbyggere. Skaland var administrasjonssenter i Berg kommune.

Nordover mot Senjahopen går fylkesvei 862. I krysset, like øst for Skaland svinger veien østover, innover langs Bergsfjorden og videre mot Straumsbotn. Vestover fra krysset går Fv251, gjennom sentrum av bygda og videre utover til Bøvær.

På Skaland er det grafittverk, og dette er hovednæringa. Der er også et bergverksmuseum. Nylig ble det funnet nye forekomster ved Trælen, utenfor Steinfjord, og i den anledning ble det bygget en 6&nbsp;km lang vei utover dit.

Bygda har også dagligvareforretning, barnehage og barne- og ungdomsskole (1.-10. klasse) med ca. 50-60 elever. Skaland stiller dessuten lag i 5. divisjon i fotball; IL Foss, som spiller hjemmekampene sine på Fossheim grus i Bergsbotn.

## Skaland grunnkrets
**Skaland** var, med sine 5,53&nbsp;km², den arealmessig minste grunnkretsen i Berg kommune, og utgjøres av selve bygda Skaland. I folketall var grunnkretsen imidlertid nummer to etter Senjahopen. Skaland grenser i vest til Bøvær, i nord til Steinfjord, i øst til Bergsbotn og over fjorden i sør til Strømsnes.

Innbyggertall:
Tamara Tikhonova

**Tamara Ivanovna Tikhonova** (russisk: Тамара Ивановна Тихонова; født 1964) er en tidligere russisk langrennsløper. Hun representerte Sovjetunionen.

Under OL 1988 i Calgary tok hun tre medaljer: gull på 20&nbsp;km og stafetten, og sølv på 5&nbsp;km.

## Referanser


## Eksterne lenker
*
Ordbog over det danske Sprog

***Ordbog over det danske Sprog*** (ofte omtalt som ***ODS***) er en ordbok som gir en oversikt over dansk i tiden 1700–1955. Det ble utgitt 28 bind fra 1919 til 1956, og fra 1992 er det blitt utgitt et *supplement*. Det var professor Verner Dahlerup som startet arbeidet.

ODS har klare avgrensninger: mot faguttrykk, dialektuttrykk og slang.

Ordbog over det danske Sprog finnes på Internett.

## Eksterne lenker
* ODS på nettet
Dean Kiely

**Dean Laurence Kiely** (født 1970) er en irsk fotballtrener i den Israelske klubben , hvor han er keepertrener i trenerteamet til Ronny Deila.

Kiely har vært keeper for flere engelske klubber på alle de fire øverste nivåene i engelsk liga. Han la opp som aktiv spiller i 2011, mens han spilte i . I de to siste sesongene som aktiv var han i tillegg keepertrener, noe han fortsatte med til 2015. Deretter var Kiely keepertrener for ,  og , i tillegg til , før han gikk til  i februar 2026.

## Referanser


## Eksterne lenker
*
Jaakko Hintikka

**Jaakko Hintikka** (født 12. januar 1929 i Vanda, Finland, død 12. august 2015 i Borgå) var en finsk filosof.

Han bidro innen feltene matematisk logikk, filosofisk logikk, matematisk filosofi, epistemologi, språkteori og vitenskapsfilosofi. I likhet med sin landsmann Georg Henrik von Wright befinner han seg trygt plantet innenfor den anglo-dominerte analytiske tradisjonen innen filosofi.

I 2005 ble han tildelt Rolf Schock-prisen for sitt arbeid med logiske analyser av modale konsepter, spesielt begrepene *viten* og *tro*. Han hadde fem æresdoktorater.

## Referanser


## Eksterne lenker
* Jaakko Hintikkas hjemmeside
Sandžak

**Sandžak** (serbisk: Санџак) er en geografisk region i grenseområdet mellom Serbia og Montenegro. Den strekker seg fra grensen til Bosnia-Hercegovina i nord til Kosovo i sør. Seks kommuner tilhører Serbia: Novi Pazar, Sjenica, Tutin, Prijepolje, Nova Varoš, og Priboj. I Montenegro er det syv kommuner: Pljevlja, Bijelo Polje, Berane, Andrijevica, Rožaje, Gusinje (siden 2014) og Plav.

Mange muslimer bor i området (ca. 45 % er bosnjaker og ca. 27 % er muslimer av annen nasjonalitet). Den største byen i området er Novi Pazar med 55&nbsp;000 innbyggere. 

## Se også
* Sandsjak

## Eksterne lenker
* 
* www.sanjak.org
Novi Pazar

**Novi Pazar** (serbisk: Нови Пазар) (Albansk: Pazari i ri) er den største byen i Raška-regionen i Serbia, det er også en kommune. Byen har  54&nbsp;604 innbyggere, flesteparten av disse er muslimer, mens kommunen har 85&nbsp;249.

## Historie
Novi Pazar ble etablert som et handelssted mellom Istanbul og Dubrovnik i 1460. I løpet av den Osmanske tid fungerte byen også som et strategisk støttepunkt mot Montenegro. Det strategisk viktige området Sandsjaken av Novi Pazar, som lå mellom Montenegro og Serbia, ble okkupert av Østerrike-Ungarn i 1878, men returnerte til Osmansk kontroll i perioden 1908–1913.

## Referanser


## Eksterne lenker
*
Anne Brown

**Anne Wiggins Brown** (født 9. august 1912 i Baltimore i USA, død 13. mars 2009 i Oslo) var en amerikansk-norsk operasanger (sopran), sangpedagog og iscenesetter. Hun anses som en pioner innenfor opera for afroamerikanere. 

## Liv og virke
Som datter av en sanglærerinne fikk Anne Brown tidlig skolering innen sang, men ble nektet sangutdanning i hjembyen på grunn av regler om raseskille.  Sin utdanning fikk hun derfor ved Morgan College og etter hvert, instutt for *Musical Art* ved Juilliard School i New York.  Hun ble kjent verden over gjennom rollen som Bess i George Gershwins folkeopera Porgy and Bess, urfremført ved The Alvin Theatre i New York 10. oktober 1935. Rollen Bess ble spesielt skrevet for hennes stemme. Deretter hadde hun roller på Broadway, foretok flere oppsetninger av *Porgy and Bess*, samt figurerte i filmen om Gershwin, «Rhapsody in Blue». 

Etter omfattende turnévirksomhet fra 1942 og to avbrutte ekteskap, reiste Brown på turné til Europa og bosatte seg i 1948 i Oslo, der hun ble gift med skihopperen Thorleif Schjelderup og ble norsk statsborger. 

På 1950-tallet fortsatte hun sin karriere i oppsetninger som Gian Carlo Menottis «The Medium and The Telephone». Kronisk astma gjorde at hun trakk seg tilbake tidlig, men hun fortsatte som sangpedagog, med Åse Kleveland, Karin Krog, Elizabeth Norberg-Schulz, Trond Halstein Moe, Liv Dommersnes, Liv Ullmann, Anne Nyborg, Ranveig Eckhoff, Nora Plau og Sølvi Wang blant de mer kjente elevene.  

Anne Brown har mottatt flere priser, blant annet Musikkritikerprisen i 1950, Oslo bys kunstnerpris i 1990 og Norsk kulturråds ærespris i 2000. I 1999 ble hun æresborger av Baltimore. Brown utga memoarboka *Sang fra frossen gren* på Aschehoug forlag i 1979.

## Referanser


## Eksterne lenker
* 
* 
* 
*  «Anne Brown er død», NRK 13. mars 2009
*  Biografi
*  Kort biografi
*  Biografi
Kongen av Norge

:*For artikler om [[Norge]]s regenter, se *'Liste over Norges monarker**''
«**Kongen av Norge*'» er en *Fantomet*-historie skrevet av [[Norge|norske]] [[Nils Nordberg]] og tegnet av [[Sverige|svenske]] [[Hans Lindahl]]. Historien ble utgitt [[30. mai]] [[2005]] i *Fantomet*&nbsp;12/[[2005]], i forbindelse med Norges 100-årsjubileum som nasjon. I den årlige avstemninga om «beste historie» kom historien på førsteplass i Norge, og på andreplass i Sverige.

Handlingen er lagt til [[1905]], og historien handler om [[det attende Fantomet]] og [[Fridtjof Nansen]], og den norske kongefamilien. [[Haakon VII]], hans kone [[Maud av Norge|Maud]] og deres sønn [[Olav V|Alexander]], senere kong Olav, har nettopp ankommet Norge, men deres liv er i fare. Olav blir kidnappet av en gal mann som hevder han er etterkommer av [[Olav den hellige]], og er den rettmessige arvingen til Norges trone. På spektakulært vis klarer Fantomet og Fridtjof Nansen å redde lille Alexander.

Historien fikk oppmerksomhet i medier, og det var reportasjer om den i flere aviser, i [[radio]], og en lang reportasje på [[TV 2 (Norge)|TV 2]]s *Absolutt*, med intervju av manusforfatter Nils Nordberg. Den vant også avstemninga om årets beste historie 2005 i norske *Fantomet*, som ble offentliggjort i *Fantomet'' 9/2005. I Sverige kom den på andreplass.

## Kilder
*Fantomet.org: «Kongen av Norge NN/HL»
*Dagbladet: «1905-ånden som går»
*NRK: «Fantomet i Norge»
*NRK: «Fantomet sentral i unionsoppløsningen 1905
George Gershwin

**George Gershwin** (født **Jacob Gershovitz**; 1898–1937) var en amerikansk komponist og pianist.

## Liv og virke
### Bakgrunn
Jacob Gershovitz var sønn av jødiske russisk-amerikanske immigranter, Morris Gershovitz og Rose (født Bruskin). De var innvandret omkring 1891. Det var de amerikanske myndigheter som forandret etternavnet deres.

Hans interesse for musikk oppstod da familien skaffet seg et piano. Han  fikk fra 10-årsalderen piano-opplæring hos Charles Hambitzer på Manhattan, der familien var bosatt, og ble med i Tin Pan Alley-miljøet.

### Musiker, komponist
Han oppnådde tidlig suksess, først med «Swanee», fremført av Al Jolson i .  Gerswhins første orkestrale verk var Rhapsody in Blue, urfremført med Paul Whitmans orkester i 1924, under tittelen *Experiments in Jazz* .  Flere musikal-oppsetninger fulgte (*Oh Kay!*, *Of Thee I Sing* blant de mest kjente), hvorfra man fikk en serie med kjente melodier som *Embracable You* og *[[I Got Rhythm]]*.  Et flertall er ansett som amerikanske klassikere og med i «The Great American Songbook».  Hans bror, Ira Gershwin, figurerte som tekstforfatter på de fleste av disse.  Folkeoperaen «Porgy & Bess» opptok ham i over ett år, fra 1934, og fikk sin urfremføring i New York i 1935 med den amerikansk-norske Anne Brown i en av hovedrollene.

Mange av hans verker fikk stor popularitet utenfor USA grenser. En del av hans komposisjoner ble benyttet som filmmusikk. Andre gjelder for jazzstandarder; de ble tolket av en rekke kjente skikkelser fra den amerikanske og internasjonale underholdnings&shy;musikkens verden, som Ella Fitzgerald, Louis Armstrong, Frank Sinatra, Judy Garland, Peter Gabriel, Ray Conniff, Percy Faith og Barbra Streisand. Andre ble *jazzifisert* for eksempel ved tolkninger av Herbie Hancock eller Miles Davis, eller fremført som rock, for eksempel med versjoner av Janis Joplin («Summertime»).

Ifølge Guinness rekordbok har «Summertime» blitt spilt inn 67&nbsp;591 ganger og regnes med det som den melodien som er innspilt flest ganger.

George Gershwin var en klassisk komponist sterkt påvirket av Maurice Ravel og Igor Stravinskij, som forøvrig avslo hans anmodning om å gi leksjoner; de mente læringspotensialet var høyere omvendt. Han døde av hjernesvulst.

## Låter i kulturkanon
Låter som av Alec Wilder regnes for å høre med i kulturkanonen den store amerikanske sangboka er blant annet «An American in Paris», «Bidin' My Time», «Blah, blah, blah» fra musikalen *Nice Work If You Can Get It *, «Blue, Blue, Blue» fra musikalen *[[Let 'em Eat Cake]]*, «Boy! What Love Has Done To Me!», «But Not for Me».

## Referanser


## Eksterne lenker
* 
* 
*
Oscar Robertson

**Oscar Palmer Robertson** (født 1938) er en tidligere amerikansk basketballspiller. Robertson var en 196&nbsp;cm høy guard som regnes som en av tidenes mest allsidige basketballspillere.

Robertson ble olympisk mester i basketball under OL 1960 i Melbourne. Han var med på det amerikanske laget som vant basketturneringen foran Sovjetunionen og Brasil. Det var femte gangen som basketball sto på det olympiske programmet, seksten lag deltok i turneringen. USA vant alle åtte kampene og ble olympiske mestere for femte gangen. Robertson spilte alle åtte kampene og scoret 136 poeng for USA under OL-turneringen.

## NBA-karriere
I sesongen 1961-62 hadde han en trippel-dobbel i gjennomsnitt: 30 poeng, 11 målgivende pasninger og 12 returer per kamp. Ingen annen NBA-spiller har klart dette.

## Meritter
* NBA-mester 1 gang: 1971 med Milwaukee Bucks
* NBAs mest verdifulle spiller 1 gang: 1964

## Referanser


## Eksterne lenker
* 
* 
*
Færøyenes flagg

**[[Færøyene]]s flagg** (på færøysk kalt *Merkið*, «Merket») er et nordisk korsflagg, først presentert 22. juni 1919 og i offisiell bruk siden 1940.

## Historie
Merkið ble laget av tre færøyske studenter i København våren 1919: Jens Olivur Lisberg, Janus Øssursson og Pauli Dahl. Den første som bar flagget offentlig i København var Kjartan Mohr. Flagget ble bragt til Færøyene i juni samme år og først heist i Famjin 22. juni 1919.

Til Ólavsøka i 1930 ble flagget tatt i bruk i en offisiell anledning, og fra 1931 kom flagget i vanlig bruk, men fremdeles uoffisielt. Bruken var en kilde til uenighet mellom danske og færøyske myndigheter gjennom 1930-tallet. Da Danmark ble okkupert av tyske styrker i april 1940, tok britiske styrker kontroll over Færøyene. Det ble da nødvendig å etablere en flaggskikk som skilte skip fra britisk-kontrollerte områder fra danske/tyske-kontrollerte skip. 25. april 1940 anerkjente Storbritannia Merkið som Færøyenes flagg.

Siden 1947 har 25. april vært nasjonal høytidsdag til minne om flagget.

Med Hjemmestyreloven av 23. mars 1948 ble flagget anerkjent som øyenes offisielle flagg.

## Proporsjoner
Proporsjonene til det færøyske flagget er 6-1-2-1-6 (høyde) og 6-1-2-1-12 (lengde). Proporsjonene er de samme som Norges flagg. 

## Fargesymbolikk
Den hvite bunnfargen skal representere den klare himmelen, og også skumtoppene på bølgene som slår mot kysten. Rødt og blått er farger som finnes i tradisjonelle hodeplagg fra øyene, og er samtidig en anerkjennelse av forbindelsene til Island og Norge, som bruker de samme fargene. 

## Se også
* Flaggdager på Færøyene

## Referanser


## Eksterne lenker
* 
* Flaggloven på færøysk
* Sjá tu blánar  Flaggsangen, tekst av Hans A. Djurhuus
Roman Jakobson

**Roman Osipovitsj Jakobson**, russisk Роман Осипович Якобсон, (født  i Moskva i Russland, død 18. juli 1982 i Boston i USA) var en russisk-født amerikansk lingvist og blant de ledende lingvister i sin tid. Han var medlem av den kjente Prahaskolen. Jakobson er en av dem som har hatt aller mest å si for lingvistikken, særlig innafor fonologien. Han hadde en uvanlig faglig spennvidde og arbeidet også med litteraturhistorie. Faren var en fremstående russisk kjemiker og forretningsmann. Han forlot 23 år gammel Russland etter den russiske revolusjonen og slo seg ned i Tsjekkoslovakia som på den tiden var et av de få liberale demokratiske landene i sentral- og Øst-Europa noe som ga grunnlag for et rikt intellektuelt og kulturelt liv. Han tok doktorgraden i Praha i 1930 og var professor i Brno fra 1934 til flukten i 1939.

Ved innledningen til andre verdenskrig flyktet han via København til Oslo og deretter til Sverige. Han kom til New York i 1941. Han forlot Tsjekkoslovakia straks tyskerne okkuperte landet 15. mars 1939. Hans offentlige kritikk av nazisten og jødiske bakgrunn gjorde det farlig for ham å bli værende. Han kom til Oslo 1. september 1939 og arbeidet som gjesteforeleser der. I april 1940 gikk han på ski over grensen til Dalarna i Sverige for å unnslippe den tyske invasjonen av Norge. Han fikk hjelp av professorer ved Universitetet i Oslo og en bonde til å flykte. I Sverige innledet han en uvanlige forskning om afasi og språk. Han var foreleser i Uppsala før han i 1941 reiste videre til USA.

Jakobson ble utnevnt til æresdoktor ved UiO i 1961. Han var gift tre ganger. Jakobson hadde jødisk bakgrunn og konverterte til den russisk-ortodokse kirke.

## Referanser
Agathon Bartholomæus Hansteen

**Agathon Bartholomæus Hansteen** (født 23. september 1812 i Moss, død 30. april 1895 i Trondhjem) var en norsk luthersk prest, ordfører og stortingsmann for Nordlands amt 1851–1856.

## Liv og virke
Han ble født i Moss som sønn av tollinspektør Nils Lynge Hansteen og hustru Severine Petronelle Clementin. Han hadde tre brødre som alle ble jurister, den mest kjente av dem høyesterettsassessor Philip Henrik Hansteen. Selv gikk han ut fra Kristianias katedralskole i 1830 og tok teologisk embedseksamen i 1836.

Fra 25. oktober 1837 var han adjunkt ved Trondhjems katedralskole. Han ble utnevnt til sogneprest i Mo i Rana den 17. august 1843 og ordinert samme år. Den 18. september 1852 ble han prost i Nordre Helgelands prosti.

Hansteen var i Mo kjent som en mild og lite autoritær prest. Lensmannen i Mo i Rana omtalte ham som en «i enhver henseende begavet prest, en rettlinjet karakter og en interessert kommunemann».

Hansteen var ordfører i Mo herred 1848–1851 og stortingsmann for Nordlands amt 1851–1856.

I 1861 ble Hansteen utnevnt til sogneprest i Selbu i Trøndelag. Her fikk han et ettermæle som en «meget bestemt og alvorlig mann; men i daglig omgang og i det selskapelige liv var han en meget behagelig mann».

Han var varaordfører i Selbu 1864–1873, rykket opp til ordfører da Ingebrigt Norbye døde i mai 1873, og satt ut året. Hansteen hadde også fungert som ordfører i lengre perioder under Norbyes sykdom. Han avslo imidlertid å bli valgt til ordfører for en hel periode.

Han tok avskjed som sogneprest i Selbu i 1886 og flyttet til Trondhjem, hvor han døde i 1895, 82 år gammel. Han ble begravet på Domkirkegården.

Hansteen ble første gang gift den 7. august 1844 med Adolphine Frederikke Dreyer (1820–1845) og deretter med Alette Schjelderup den 25. februar 1852. Ett av hans fire barn i hans andre ekteskap var kunstmaleren Nils Hansteen.

## Referanser


## Eksterne lenker
*
Humboldtpingvin

**Humboldtpingvin** (*Spheniscus humboldti*) er en flygeudyktig sjøfugl i slekten *Spheniscus* (båndpingviner) og tilhører pingvinfamilien. Nest etter galapagospingvinen (*Spheniscus mendiculus*), er dette den arten som lever lengst mot nord.

## Beskrivelse

Humboldtpingvinen er oppkalt etter Humboldtstrømmen (nå mer kalt Perustrømmen), en havstrøm som bringer med seg kalde vannmasser fra Antarktis til ekvator, opp langs vestkysten av Sør-Amerika. Havstrømmen, på sin side, er oppkalt etter den tyske naturvitenskapsmannen Alexander von Humboldt (1769&ndash;1859).

Arten er i hovedsak sort og/eller brunsort på oversiden og hvit på undersiden. Den minner ellers mye på kappingvinen, men skiller seg fra denne gjennom flere særtrekk og i utbredelse. Hodet er blant annet mer sort. Det hvite båndet som løper fra halsen og opp i bue over øyene er smalere. Båndet når dessuten ikke til roten av overnebbet. Den bare hudflekken ved øynene er blekrosa og løper opp i pannen fra begge sider og ned rundt roten av både over- og undernebbet, der den skiller fjærene tydelig fra nebbet. Undernebbet har også en gul-oransje bånd innerst mot nebbroten. Det omvendte U-forma båndet i brystet og buken er også noe smalere.

Humboldtpingvinen blir omkring 65&nbsp;cm høy (56&ndash;70&nbsp;cm) og veier typisk cirka 4&nbsp;kg (3,6&ndash;5,9&nbsp;kg) i snitt.

## Utbredelse, habitat og bestand
Humboldtpingviner er utbredt langs vestkysten av Sør-Amerika og hekker i kolonier langs kysten av Peru og Chile. Arten opptrer dessuten tidvis langs kysten av Colombia og Ecuador og sørover til Argentina.

Arten hekker på klipper og steiner langs kysten og på øyer med egnet terreng.

Totalbestanden utgjør omkring 3&nbsp;300&ndash;12&nbsp;000 individer.

## Atferd
Humboldtpingviner er monogame og både hekker og lever i kolonier året rundt. Toppene i hekkingen er i mars&ndash;april eller september&ndash;oktober, avhengig av kolonienes lokalitet. Fuglene graver enten ut en hulgang i sanden eller guanoen, eller de finner en passende bergsprekk eller revne til redet. Hunnen legger to egg i løpet av 2&ndash;4 dager. Inkubasjonstiden varer normal i 40&ndash;42 dager og begge foreldrene deltar i rugingen. Kyllingene klekker vanligvis med 2 dagers mellomrom og mates av begge foreldrene så snart dundrakten har vokst ut. De forlater sjelden redet før den voksne fjærdraken er på plass, normalt etter cirka 12 uker. Deretter må de klare seg selv.

Humboldtpingvinen jakter på fisk, spesielt ansjos (*Engraulis ringens*), krill og blekksprut som de fanger under dykking. Dykk til 30&ndash;60 meter er normalt, men disse fuglene har blitt observert dykkende til dyp på omkring 150 meter.

## Referanser


## Eksterne lenker
*
Mushom

**Mushom** er ei bygd i Øvrebø, Vennesla kommune.

Den såkalte «Øvrebø-skien» som man lenge daterte til å være fra yngre bronsealder ble funnet dypt i ei myr på Mushom. Funnet ble gjort i mellomkrigsårene, og skien ble lenge regnet for å være det eldste funn av ski i Norge. Skien kan sees på Skimuseet i Holmenkollen, Oslo.

Den ble funnet i 1929 av Albert Mushom (født 1901) og Nils Lian (født 1900) da de skulle grave ei grøft for å senke bekken, en jobb de skulle gjøre for eieren av nabogården.
Albert Mushom tok den opp, men ville bare kaste den, men Nils Lian sa nei, denne var interessant, og han fikk så levert den videre, slik at den til slutt havnet på Skimuseet i Holmenkollen. Hobbyarkeolog og Lektor Torstein Schrøder mener den kan være fra år 1430 - 1630. Dette skriver Kåre Mushom (sønn til Albert Mushom) 

## Referanser
Jesu siste måltid

**Jesu siste måltid** blir ifølge Det nye testamente inntatt da disiplene gir Jesus stekt fisk og honningkake å spise når han fremtrer for dem etter sin oppstandelse, og etter at han i mellomtiden også har tatt del i et måltid i Emmaus hos sin følgesvenn Kleopas. Jesus beviser dermed at han ikke er et gjenferd.

Etter å ha spist av den frembudte maten fører Jesus disiplene ut mot Betania, skilles fra dem og blir tatt opp i himmelen.

## Se også
* Den siste nattverd

## Fotnoter

## Referanser


## Litteratur
* Cambridge Bible for Schools and Colleges
* Ellicott's Commentary for English Readers
__NOTOC__
Egypts sentralbank

**Egypts sentralbank** er sentralbanken i Egypt. Den er en selvstendig juridisk enhet. 

## Historie
Sentralbanken ble etablert i 1961, 8 år etter frigjøringen fra Storbritannia, og samme år som Egypts union med Syria ble oppløst (Den forente arabiske republikk). 

## Målsettinger og oppgaver
Sentralbankens hovedmålsettinger og oppgaver er:
* Sørge for prisstabilitet og en sunn banknæing
* Formulere og implementere penge- og kreditpolitikk, samt en policy for banknæringen
* Utstede sedler, bestemme valutaens pålydende og spesifikasjoner (Egyptisk pund)
* Styre landets pengemengde, herunder vurdere bruken av markedsoperasjoner i statsobligasjoner
* Påvirke bankenes utlånspolitikk slik at de er i tråd med nasjonale interesser
* Overvåke banknæringen
* Forvalte landets gull- og valutareserver
* Regulere landets valutamarked
* Overvåke landets betalingssystemer
* Registrere og følge opp betalingen av Egypts utenlandsgjeld

## Sentralbanksjef
Sentralbanksjef pr desember 2025 er Hassan Abdalla. Han overtok etter Tarek Amer i august 2022.

Visesentralbanksjefer er Rami Aboulnaga og Tarek ElKholy.

## Se også
*Liste over verdens sentralbanker

## Referanser


## Eksterne lenker
*
Stjernøya

**Stjernøya** (nordsamisk *Stierdná*) er ei øy i Finnmark. Den har et areal på . Øya er adskilt fra Seiland i øst av Rognsundet, fra Sørøya i nord av Sørøysundet, og fra fastlandet i sør av Stjernsundet. Den er delt mellom kommunene Alta (grunnkretsen Stjernøy), Hasvik (grunnkretsen Stjernvåg/Nordfjord) og Loppa (del av grunnkretsen Øksfjord). Bosetningen er konsentrert til grendene Store Kvalfjord og Pollen, begge i Alta kommune.

På sommeren er Stjernøya også sommerland for reindriftssamer fra Kautokeino. Fra april til oktober er øya tilholdssted for rundt 2000 reinsdyr og flere samiske familiegrupper, som i sommerhalvåret hvert år er mer eller mindre bofaste på øya.

På Stjernøya er det et steinbrudd for nefelinsyenitt. På grunn av faren for snøskred utløses fra tid til annen kontrollerte ras av gruveselskapet.

## Stjernøya i 1920-årene
Stjernøya har historisk vært bosatt av sjøsamer i lang tid. I 1920-årene bodde det mange sjøsamer i ytre Rognsund, blant annet i Russehamna, Pollen, Pollholmen, Kjerringfjorden, Store Kjerringfjorden, Kvinnenes, Gambukta, Vinterset og Nordmannsnes. I mange av de sjøsamiske familier var nordsamisk et hverdagsspråk.

I den tiden livnærte man seg mye på fiske. I tillegg hadde mange fjøsgammer, vanligvis med en ku, noen sauer og kanskje en geit.

## Stjernøya-dommen
I 2016 avsa Høyesterett en dom som gjaldt eiendomsretten på Stjernøya. Saken gjaldt et krav fremsatt av en gruppe reindriftssamer om å bli anerkjent som øyas grunneiere. Da saken etter mange år i rettsapparatet ble behandlet i Høyesterett, tapte reindriftssamene saken. Høyesterett avviste både at reindriftssamenes bruk av Stjernøya hadde vært tilstrekkelig omfattende og dominerende til at de kunne tilkjennes eiendomsrett på grunn av alders tids bruk, og at de kunne bygge en eiendomsrett på at de hadde vært de opprinnelige besitterne av øya.

## Referanser
Blokktinden

**Blokktinden** er et fjell i Rødøy kommune i Nordland. Det ligger på sørsiden av Tjongsfjorden og har en høyde på  meter over havet. Toppen ligger fritt med god utsikt over Svartisen og øyene langs kysten.

## Fotnoter



## Referanser




## Eksterne lenker
* Til topps i Rødøy
Ideell gass

En **ideell gass** er en forenklet tilnærming til virkelige gasser. I de fleste tilfeller vil normale gasser kvalitativt oppføre seg omtrentlig som en ideell gass. Ideelle gassmodeller svikter imidlertid ved svært lave temperaturer og ved svært høye trykk, når den midlere avstanden mellom partiklene er liten.

## Antakelser
Tilnærmingen bygger på følgende antakelser:
*Antallet partikler er svært stort. I de fleste tilfellene er dette oppfylt, med et mol vil det være *N<sub>A</sub>* = 6.02&times;1023 (Avogadros tall) partikler.
*Bevegelsen til alle partikler er i henhold til den klassiske mekanikken beskrevet av Newtons bevegelseslover.
*Kollisjoner er fullstendig elastiske, og bevarer den kinetiske energien. Kollisjoner med veggen endrer kun hastighetskomponenten som står normalt på veggen.
*Størrelsen på selve partiklene er mye mindre enn den midlere avstanden mellom partiklene.
*Retningen partikler beveger seg i er helt tilfeldig, og fordelt jevnt.

Ved hjelp av statistisk fysikk  kan man med disse antagelsene beregne alle egenskapene til en ideell gass.

## Tilstandsligningen
Egenskapene til en ideell gass  følger fra tilstandsligningen

:  PV=nRT 

hvor:
* *P*  er trykk
*  *V* er volum
* *n*  er antall mol av gassen
* *R*  er den universelle gasskonstanten 8,314 J/mol K
* *T*  er temperaturen i Kelvin.

En helt ekvivalent ligning med antall partikler i stedet for antall mol er

:\ PV=Nk_BT 

der *N* er antall molekyler, og *k<sub>B</sub>* = *R/N<sub>A</sub>* =1.3807&times;10-23 J/K er Boltzmanns konstant.

## Referanser
Strontiumnitrat

**Strontiumnitrat** (Sr(NO<sub>3</sub>)2) er et strontium – salpetersyresalt.  Det har bruksområder som oksidasjonsmiddel og farge i fyrverkeri.

## Fremstilling
Strontiumnitrat blir typisk produsert ved reaksjonen mellom salpetersyre og strontiumkarbonat.

## Bruksområder
Som mange andre strontiumsalter, blir strontiumnitrat brukt for å fremstille kraftige røde flammer i fyrverkeri og i nødbluss. Hovedfordelen strontiumnitrat har overfor andre salter er det faktumet at det er et oksiderende stoff. Dette gir to bruksområder innen pyroteknikk.
Løsninger med Sr(NO3)2 reagerer med svovelsyre ved å bunnfelle SrSO4, en av ingrediensene til fosfor strontiumsulfid.

## Helserisiko
Hvis strontiumnitrat blir oppvarmet til punktet for selvødeleggelse så vil det produsere strontium oksid og vil avgi den giftige gassen nitrogendioksid.

## Referanser
Svein Berge

**Svein Berge** (født 1976) er en musiker fra Tromsø mest kjent som medlem av bandet Röyksopp sammen med Torbjørn Brundtland. 

Berge og Brundtland vant Spellemannprisen 2009 i klassen årets populærkomponist for musikken til albumet *[[Junior (musikkalbum)|Junior]]* mens duoen vant klassen elektronika under samme utdeling. De to fikk også to nominasjoner til Spellemannprisen 2014 i klassen komponist for musikken til albumene *The Inevitable End* og *Do it again*. De laget musikken til dokumentarfilmen ** fra 2025, og ble for den nominert til Amandaprisen 2025 i klassen beste originalmusikk.

## Referanser


## Eksterne lenker
* 
*
Konvektiv nedbør

**Konvektiv nedbør** forekommer når lufta nær bakken blir sterkt oppvarmet. Dermed blir noe av lufta lettere enn lufta omkring, og en pakke med varmluft stiger til værs omtrent som en stor ballong. Lufta blir etter hvert avkjølt så mye at den ikke lenger kan holde på vanndampen. Da kondenserer noe av vanndampen og det dannes skyer og nedbør.
 
Konvektiv nedbør gir kortvarige og ofte kraftige regnbyger. Konvektiv nedbør er vanlig i tropiske strøk rundt ekvator. Her stiger varm, fuktig luft og gir jevnt store nedbørmengder hele året.
Ugo Sivocci

**Ugo Sivocci** (1888–1923) var en italiensk racerfører.

Han var racersyklist og bilmekaniker som i 1920 ble ansatt av Alfa Romeo for å kjøre på lag med Enzo Ferrari og Alberto Ascari. Han fikk et par andreplasser i 1922 og vant 1923 Targa Florio, men forulykket på Monza-banen i 1923 under prøvekjøring av en Alfa Romeo P1.  Alfa trakk laget fra racing og brukte aldri bilens startnummer (17) igjen. Sivocci fikk malt en grønn firkløver (*quadrifoglio verde*) på sin bil, et symbol Alfa senere har brukt på racerbiler og toppmodeller.

Ugo Sivocci in his Alfa Romeo 20-30 ES at the 1922 Targa Florio.jpg|Ugo Sivocci i en Alfa Romeo 20-30 ES ved 1922 Targa Florio
Alfa-Romeo-P1-GP-byMerosi.jpg|Ugo Sivocci i en 1923 Alfa Romeo P1
Alfa Romeo QV.JPG|Quadrifoglio Verde


## Referanser
Jens Olivur Lisberg

**Jens Olivur Lisberg** (født 24. desember 1896 i Fámjin, død 31. august 1920) var en færøysk student. Han studerte jus ved Københavns Universitet da han skisserte det som i dag er Færøyenes flagg (*Merkið*) sammen med medstudentene Janus Øssursson fra Tórshavn og Pauli Dahl fra Vágur. Ninna Jacobsen, søster av motedesigneren Liffa Gregoriussen, sydde deretter selve flagget etter deres skisse.

Lisberg ble den første til å heise flagget, noe som skjedde den 22. juni 1919. Lisberg var da hjemme på sommerferie i hjembygda Fámjin på Suðuroy, og etter en gudstjeneste i Fámjins kirkja heiste han flagget for første gang på færøysk grunn. Dette gjør at Lisberg har fått den største delen av æren for flagget, til tross for at de lagde det i fellesskap.

Lisberg døde av lungebetennelse i Fámjin den 31. august 1920, før han fikk fullført studiene. Minnestøtten over ham er reist av Førøyska Studentafelagið, den færøyske studentsamskipnaden. Det opprinnelige flagget, som Lisberg heiste i Fámjin, henger fremme i Fámjins kirkja. *Merkið* ble Færøyenes offisielle flagg til sjøs i 1940.

Han var sønn av bonde Hans Olaus Lisberg og hustru Susanne Elisabeth Jensen. Farmoren Ellen (Elise) Lisberg var søster til folketingsmann Johan Henrik Schrøter d.y. Tippoldefaren var sogneprest og folkeminnesamler Johan Henrik Schrøter d.e. 

## Eksterne lenker
*
Ikon

Ordet **ikon** har flere betydninger:

*Ikon (data) – et lite bilde, visuelt symbol eller tegn i et datasystem

* Ikon (kristendom) – et religiøst maleri, særlig et gresk-ortodoks bilde av Jesus Kristus, jomfru Maria eller helgener 

Ordet brukes noen ganger synonymt med «symbol» («viktig, karakteristisk, typisk eller velkjent bilderepresentasjon»), men blir i den klassiske semiotikken forklart som en av tre grunnleggende type tegn, ved siden av indeks og symbol; der ikonet kjennetegnes av signifikantens formmessige likhet med signifikatet. Symbolet kjennetegnes på sin side av at signifikanten ikke har noen forbindelse utover konvensjonenes bestemmelse; mens indekset antyder en forbindelse liksom ulvesporet til ulven.

Adjektivet *ikonisk* kan blant annet brukes om det «som gjengir virkeligheten, men i mindre målestokk». En ikonisk statue er i kroppsstørrelse, til forskjell fra kolossalstatue. Adjektivet kan også bety «som angår eller er lik et ikon» eller «med en bildesymbolsk oppbygging eller funksjon».

## Se også

* Ikonografi
* Ikonoklasme
* Ikonologi
* Ikonostasis
* Ikonotekst
* Ikons

## Referanser
Samferdsel i Bhutan

**Samferdsel i Bhutan** er påvirket av Bhutans høye og trange dalfører. Mange bygder har liten eller ingen veiforbindelse, og halvparten av innbyggerne har en halv dags gange til bilvei. Det er et politisk mål at dette skal reduseres til 25% innen 2012. Det er ingen jernbane i Bhutan.

## Veier
Den første veien i Bhutan ble bygget i 1962 fra Phuntsholing ved den indiske grensen, til Paro og Thimpu, videre til Trongsa, Trashigang og Samdrup Jongkhar. Veien ble bygget med en bredde på bare 2,5 meter.

Landet har 8 000&nbsp;km veier. 3 750&nbsp;km av dette er hovedveier. 62% er asfaltert. Landet har 24 000 biler. (2001) Det er godt organiserte, men ofte overfylte, bussruter.

## Luftfart
Paro lufthavn er landets eneste internasjonale flyplass. Den ligger 6&nbsp;km fra Paro by, på 2 235 moh.. Flyplassen hadde i 2015 268.000 reisende.

## Eksterne lenker
* Worldbank.org
*
*
Vepsisk

**Vepsisk** (vepsisk: *vepsän kel’*, *vepsän keli* og *vepsä*) er et østersjøfinsk språk av den nordlige undergruppe. Nærmeste slektning er ludisk, som er en overgangsform mellom Olonets-karelsk og vepsisk.

Vepsisk blir snakket av ca. 3&nbsp;600 mennesker på sør- og østsiden av Onega.

## Dialekter

Vepsisk blir delt inn i tre dialekter, nord- midt- og vestvepsisk, jfr. oversikten:

* nordvepsisk 
* midtvepsisk
** østlig midtvepsisk
** Ojatti
** Šimjärvi-Päžare
** Suda-joki
** sørvestlig midtvepsisk
* sørvepsisk.

### Karakteristiske trekk
Det er relativt små dialektforskjeller, og talere fra de ulike dialektområdene forstår hverandre relativt godt. Den dialekten som skiller seg mest ut er nordvepsisk. Lyden *j* i begynnelsen av ord er endret til palatal *d*, f.eks. *ďäŕv* "sjø" (fi. 'järvi') og *ďoob* "(han/hun) drikk" (fi. 'juo'). Likvidene  *l, n, r* er palatalisert, f.eks.  *poigaĺe* "til gutten" (fi. 'pojalle'). I nordvepsisk har de lange vokalene uu og ii holde seg, f.eks. *puu* "tre" og *hiiŕ* "mus", mens yy har blitt diftongisert til [yu], f.eks. *püu* 'pyy'. I andre dialekter er alle de høye lange vokalene diftongisert, så vi har *puo* og *hieŕ*.

## Grammatikk
Vepsisk har 24 kasus, dvs. ca. 10 flere enn i de andre østersjøfinske språkene. De fleste nye kasusene er oppstått etter grammatikalisering av tidligere postposisjoner.

## Språkhistorie

### Indre språkhistorie
Sammenlignet med de andre østersjøfinske språkene har vepsisk en relativt konservativ lydhistorie.

Innenfor morfologien har det derimot utviklet seg en del nytt.

### Ytre språkhistorie
Språkene til folkeslagene som ble vurdert som "upålitelige" etter 2. verdenskrig mistet alle rettighetene sine i Sovjetunionen. Ett av disse språkene var vepsisk (sannsynligvis fordi vepserne (sammen med kolasamene) ble vurdert som for gode venner av finnene). Det vepsiske kyrilliske skriftspråk ble dermed ikke tatt i bruk igjen etter krigen.

## Litteratur

### Vepsiskspråklig litteratur
* Arapovic, Borislav: Lapsiden biblii. Stokgol'm Helsinki: Biblijan kändmizen institut, 1996. ISBN 91-88794-11-3.
* Kottina, Annet: Meiden sana : lugendkirj augotizskolan täht. Karjala, Petroskoi: Periodika, 1998. ISBN 5-88170-016-3.
* Nieminen, Markku (toim.): Kodima, Vepsänma. Kuhmo: Juminkeko, 2003. ISBN 952-5385-16-7.
* Zaiceva, Nina: Abekirj. Karjala, Petroskoi, 1991. ISBN 5-7545-0460-8.
* Zaiceva, Nina: Icemoi lugemist : vepsiskn kelen lugendkirj 3.–4. klassale. Karjala, Petroskoi, 1994. ISBN 5-7545-0658-9.

### Språkvitenskapelig litteratur
* Kalima, Jalo: Vepsän sanastoa (Eripainos Virittäjästä n:o 1-3). Helsinki, 1927.
* Lönnrot, Elias: Om det nord-tschudiska språket (Elias Lönnrotin väitöskirja vepsiskn kielestä vuodelta 1853). Kuhmo, Juminkeko, 2002. ISBN 952-5385-10-8.
* Wiik, Kalevi: Vepsän vokaalisointu. Helsinki: Suomalaisen Kirjallisuuden Seura, 1989. ISBN 951-717-564-7.
* Zaitseva, Maria: Vepsän kielen lauseoppia. Helsinki: Suomalais-ugrilainen seura, 2001. ISBN 952-5150-61-5.

## Eksterne lenker
* Vepsän Seura
* Vepsäläiset ja vepsän kieli  – Nina Zaitseva
Klang(!)

***Klang(!)*** er et musikkstykke for brassband, skrevet av den norske komponisten Ørjan Matre på bestilling fra Jaren Hornmusikkforening i 2001. Verket ble urframført av samme brassband i forbindelse med norgesmesterkapet for brassband i 2002.

I 2006 var stykket pliktnummer i NM for brassband.

## Referanser
Friends of the Earth

**Friends of the Earth** (FoE) er en internasjonal sammenslutning av demokratiske miljøorganisasjoner med medlemsorganisasjoner fra alle kontinenter. I 2006 har Friends of the Earth International 71 medlemsorganisasjoner. I Norge representeres de ved Naturvernforbundet.

## Eksterne lenker
* FoEs hjemmeside
Darkthrone

**Darkthrone** er et norsk black metal-band. De kommer opprinnelig fra Kolbotn og ble stiftet i 1987.

Bandet er best kjent som et black metal-band, men har tidligere spilt både death metal og punk/episk metal og laget musikk med doom metal-aktige riff

Darkthrone ble dannet som en blanding av punk og death metal under navnet Black Death i 1986, navnet «Darkthrone» kom i bruk sent i 1987.

I 1990 skrev Darkthrone kontrakt med Peaceville Records, etter å ha gitt ut en rekke demoer på kassett. Og i 1991 ga de ut debutalbumet *Soulside Journey*. Dette albumet inneholdt flere black metal-elementer, men var i hovedsak et death metal-album med ren produksjon og progressivt, teknisk spill. Senere la Darkthrone om stilen til å bli et rent black metal-band. På denne tiden var death metal veldig populært og black metal-miljøet var et slags anti death metal-miljø, mye på grunn av det sjelløse lydbildet en del death-metal band hadde begynt å tilegne seg. Darkthrone fortsatte i en sjanger som til da kun hadde innspillinger med organisk lydbilde innen black metal.

## Medlemmer
;Nåværende
* «Nocturno Culto» (Ted Skjellum) – Gitarist, bassist og vokalist (1988-)
* «Fenriz» (Gylve Nagell) – Trommeslager, gitarist, bassist og vokalist (1986-)

;Tidligere
* «Zephyrous» (Ivar Enger) – Gitarist (1987–1992)
* Dag Nilsen – Bassist (1987–1991)
* Anders Risberget – Gitarist (1986–1988)

;Gjestemusikere
* Varg Vikernes fra Burzum har hjulpet til med fem sangtekster på *[[Transilvanian Hunger]]* og *[[Panzerfaust (album)|Panzerfaust]]*.
* Sverre Dæhli fra Audiopain har hjulpet til med ekstra vokal på *[[Plaguewielder]]*.
* Ole Jørgen «Apollyon» Moe fra Aura Noir har hjulpet til med ekstra vokal på *Plaguewielder* og *[[Sardonic Wrath]]*.
* Czral fra Aura Noir har hjulpet til med én sangtekst på *[[Total Death]]* og ekstra vokal og gitar på *[[F.O.A.D.]]*.
* I studio har de siden 2005 hatt egne faste hjelpere, Kjell-Arne "Hubreider" Hubred og Mats Erik Tannåneset. 

## Diskografi

## Eksterne lenker
* 
* 
* 
* Darkthrone hos American Nihilist Underground Society
* Darkthrone hos BestBlackMetalAlbums.com

__NOTOC__
Bondhusbrea

**Bondhusbrea** er en utløper fra Folgefonna, en såkalt dalbre, i Kvinnherad i Vestland. Breen strekker seg vestover og nedover Bondhusdalen som munner ut ved Sundal ved Maurangerfjorden. Den er omtrent 4 km lang og har et fall på omtrent 1100 m. Smeltavann fra Bondhusbrea renner ut i Bondhusvatnet.

## Kilder
* 

## Eksterne lenker
*
Karl Felix av Savoia

**Karl Felix av Savoia** (*Carlo Felice Giuseppe Maria*, født 6. april 1765 i Torino i kongedømmet Sardinia, død 27. april 1831 samme sted) var hertug av Savoia, Piemonte, Aosta i Italia og konge av Kongedømmet Sardinia fra 1821 til 1831.

## Liv og virke
### Bakgrunn
Karl Felix var ellevte barn og femte sønn av Viktor Amadeus III av Sardinia og Maria Antonietta av Bourbon. Besteforeldrene på morsiden var Filip V av Spania og Elizabeth Farnese. Karl Felix var en yngre bror av  Karl Emmanuel IV av Sardinia og Viktor Emmanuel I av Sardinia. 

Han giftet seg  7. mars 1807 med *Maria Kristina* (17. januar 1779&ndash;11. mars 1849), prinsesse av Bourbon-De to Sicilier. Hun var datter til Ferdinand I av De to Sicilier og Marie Caroline av Østerrike.

Det var ikke forventet at Karl Felix noengang skulle overta tronen. Men Karl Emmanuel fikk ingen barn og abdiserte 4. juni 1802, og broren Viktor Emmanuel hadde kun fire døtre i live da han abdiserte  21. mars 1821.

### Konge
Som nærmeste mannlige slektning, skulle Karl Felix overta tronen. Ettersom Karl Felix oppholdt seg i Modena på dette tidspunkt, innsatte Viktor Emanuel I midlertidig hans nevø Karl Albert som regent. Denne var beredt til konsesjoner overfor opprørerne, og ikraftsatte en liberal forfatning.

Da Karl Felix ankom hoffet få dager etter og overtok, slo han imidlertid inn på en reaksjonspolitikk. Han opphevet straks den liberale forfatning, og hersket strengt absolutistisk. En liten væpnet gruppe som ville beholde den liberale forfatning, ble den 8. april 1821 beseiret ved Novara av en østerriksk hær som Karl Felix hadde tilkalt. De ansvarlige ble stilt for retten og dømt. 

I 1824 ble Karl Felix etter Viktor Emmanuel Is død også hertug av Savoya. Han fortsatte å være en konservativ hersker. Slik gav han i 1825 et kongelig edikt som reserverte skrive- og leseundervisning til dem som var i besittelse av en formue på 1500 lire, og videre studier til dem som hadde en årsinntekt av samme størrelse. 

Med stor ressursbruk lot han restaurere abbediet Hautecombe, som var det tradisjonelle gravsted for det savoyiske dynasti. Dette sted var blitt sterkt skadet under den franske revolusjon. 

Karl Felix døde uten arvinger etter å ha regjert i ti år. Han ble etterfulgt av det eldste mannlige medlemmet av Huset Savoia, Karl Albert av Sardinia.

## Referanser


## Litteratur
* Theodor Bohner: *Das Haus Savoyen.* Frundsberg-Verlag, Berlin 1941.
* Günther Heydemann: *Konstitution gegen Revolution. Die britische Deutschland- und Italienpolitik 1815–1848* (= *Veröffentlichungen des Deutschen Historischen Instituts London.* Bd. 36). Vandenhoeck & Ruprecht, Göttingen u. a. 1995, ISBN 3-525-36321-4.
Korsikaspettmeis

**Korsikaspettmeis** er en fugl i spettmeisfamilien. Den er endemisk for svartfuruskoger på Korsika. Arten er sannsynligvis et gammelt element i fuglefaunaen på øya. Den nærmeste slektningen er kinaspettmeis (*Sitta villosa*) fra Kina og Korea.

## Inndeling
Inndelingen følger Birds of the World og er i henhold til Winkler, Billerman & Lovette (2020). Norske navn på artene følger Norsk navnekomité for fugl og er i henhold til Syvertsen *et al.* (2008, 2017).

* Passeriformes, spurvefugler
** Passeri, sangfugler
*** Passerida
**** Certhioidea
***** Sittidae, spettmeisfamilien
****** *[[spettmeisfamilien|Sitta]]*, spettmeiser
******* *[[kastanjespettmeis|S. castanea]]*, kastanjespettmeis
******* *[[kanelspettmeis|S. cinnamoventris]]*, kanelspettmeis
******* *[[buddhaspettmeis|S. neglecta]]*, buddhaspettmeis
******* *[[spettmeis|S. europaea]]*, spettmeis
******* *[[gråbrystspettmeis|S. nagaensis]]*, gråbrystspettmeis
******* *[[kashmirspettmeis|S. cashmirensis]]*, kashmirspettmeis
******* *[[hvithalespettmeis|S. himalayensis]]*, hvithalespettmeis
******* *[[hvitbrynspettmeis|S. victoriae]]*, hvitbrynspettmeis
******* *[[rustspettmeis|S. canadensis]]*, rustspettmeis
******* *[[hvitkinnspettmeis|S. leucopsis]]*, hvitkinnspettmeis
******* *[[kanelbukspettmeis|S. przewalskii]]*, kanelbukspettmeis
******* *[[hvitbrystspettmeis|S. carolinensis]]*, hvitbrystspettmeis
******* *[[pygméspettmeis|S. pygmaea]]*, pygméspettmeis
******* *[[brunhettespettmeis|S. pusilla]]*, brunhettespettmeis
******* *[[korsikaspettmeis|S. whiteheadi]]*, korsikaspettmeis
******* *[[kabylspettmeis|S. ledanti]]*, kabylspettmeis
******* *[[tyrkerspettmeis|S. krueperi]]*, tyrkerspettmeis
******* *[[kinaspettmeis|S. villosa]]*, kinaspettmeis
******* *[[yunnanspettmeis|S. yunnanensis]]*, yunnanspettmeis
******* *[[klippespettmeis|S. neumayer]]*, klippespettmeis
******* *[[ravinespettmeis|S. tephronota]]*, ravinespettmeis
******* *[[rødnebbspettmeis|S. frontalis]]*, rødnebbspettmeis
******* *[[vietnamspettmeis|S. solangiae]]*, vietnamspettmeis
******* *[[filippinerspettmeis|S. oenochlamys]]*, filippinerspettmeis
******* *[[blåspettmeis|S. azurea]]*, blåspettmeis
******* *[[kjempespettmeis|S. magna]]*, kjempespettmeis
******* *[[praktspettmeis|S. formosa]]*, praktspettmeis

## Referanser




## Eksterne lenker
*
Cecilie Okada

**Cecilie Mejlænder Okada** (født 1959 i Moss) er en norsk grafisk designer og illustratør. Hun har designutdannelse fra Christchurch Polytechnic Institute of Technology i New Zealand, der hun tok bachelorgraden i 2001. Hun har særlig arbeidet med design og illustrasjoner i bøker, men også kortseriene *Wisdom of the Four Winds* (1999) og *Teen-Angels* (2005) som selges som kunsttrykk i en rekke land. Hun mottok diplom i Årets vakreste bøker 2005 for omslagsillustrasjonen til Hanne Bramness' *Puteboken*.

Cecilie Okada har tidligere bodd og arbeidet i Skottland, Jamaica, Haiti, Mexico, USA og New Zealand. I dag bor hun i Sandefjord.

## Eksterne lenker
* Cecilie Okada Illustrasjon & Design